רחוב עמק רפאים הוא אחד הרחובות המרכזיים בשכונת המושבה הגרמנית, אחת מהשכונות העתיקות והחשובות בהיסטוריה של ירושלים. את השכונה הקימו חברי תנועת הטמפלרים במחצית השניה של המאה ה-19. המושבה צמחה מתוך רחוב עמק רפאים ולימים הפכה לשכונה של ממש, אפופה בהיסטוריה ותחושה של ירושלים אותנטית ואינטימית. כיום רחוב עמק רפאים הפך לשדרת חנויות ומסעדות ומתפקד כמוקד בילוי אטרקטיבי.
הסניף הכשר של פוקצ'ה בר במושבה הגרמנית הפך למוסדת של ממש ברחוב עמק רפאים. העיצוב האסתטי והחם של הפוקצ'ה בר לבדו מצדיק לצאת לארוחת ערב – אבל המנות המיוחדות והמוקפדות הן מה שהופך את המקום לכה נחשק. כל הפוקצ'ות נעשות בעבודת יד במקום, נאפות בטאבון ונוחתות בצלחת שלכם חמות, טריות, עטופות שמן זית ותבלינים ונמסות בפה לצד מבחר מטבלים ביתיים. אוהבים פסטות? מבחר הפסטות על בסיס בשר ודגים (עם אפשרויות צמחוניות) של הפוקצ'ה לא יאכזב אתכם וגם ההמבורגר של המקום מומלץ במיוחד ונטחן דק מבשר אנטריקוט משובח.
מסעדת פומפידו התמקמה בעמק רפאים ולא קשה להבין למה. המסעדה המודרנית והאלגנטית היא למעשה ביסטרו-בר עם לוק חגיגי ומעודן בו זמנית, מאפיינים שמתיישבים היטב עם האווירה הנינוחה של עמק רפאים. התפריט של הפומפידו מבוסס על המטבח האיטלקי והיווני וכולל מגוון מנות חלביות מענגות. מומלץ להזמין את אחת ממנות הרביולי של המקום יחד עם כוס יין ולשקוע לשיחה עם הפרטנר או הפרטנרית לתוך הלילה.
סניף הוופל בר בעמק רפאים הוא הסניף המיוחד ביותר של הרשת שממוקם בנקודת האמצע של עמק רפאים ושוכן במבנה עתיק ומשופץ. בסניף תמצאו תאורה עמומה ורומנטית, ספות מרווחות ומנות דגל כמו וופל עם יוגורט, קרפ צרפתי אוורירי ומלא בכל טוב, וופל פררו רושה (שימו לב, מנת שחיתות) ומבחר מנות מלוחות טובות לא פחות שכוללות קרפ פיצה שאסור לפספס. האווירה במקום משלבת בין חדשנות להיסטוריה והאווירה בסניף חמה ונינוחה.
מסעדת ברדק אמנם לא ממוקמת על ציר עמק רפאים עצמו, אבל בהחלט נמצאת במרחק הליכה קצר מחלקו הצפוני של הרחוב (ממש מול גן הפעמון הירוק) ומאד כדאי לקפוץ לבקר. למסעדה יש אווירה שכונתית וצעירה אבל מטבח מנוסה, מוקפד ובעל מבחר פיצות רחב שעוצב בהשראת שכונות ירושלמיות שונות והמאכלים שאנשים אוהבים לאכול בהן. כך למשל תמצאו בתפריט את פיצת מלחה בתוספת של ארבע גבינות שונות, פסטו וזיתי קלמאטה ואת פיצת מחנה יהודה עם חציל, ביצה קשה וטחינה. הבצק פריך ודק, התוספות משתלבות נהדר ביחד (יש גם פיצה טבעונית) ותמיד תוכלו להזמין גם קנקן בירה של פעם וללגום עם או אחרי הפיצה. כל הבירות במקום הן בירות בוטיק ישראליות וביחד עם המנות הירושלמיות זה אחד המקומות הכי ישראלים שתוכלו לאכול בהם.
את טחנת קפה תזהו לפי ריח הקפה הטרי שכבר יגיד לכם שאתם בכיוון הנכון. בית הקפה הקטן הזה מציע תפריט עם קפה עשיר בטעם וריחות מרעננים, מגוון כריכים וסלטים שמתאימים לארוחת ערב אינטימית ועיצוב קלאסי-וינטג'י שמשרה אווירה נעימה, שקטה וייחודית. לטחנת קפה כדאי להגיע לארוחה זוגית שתאפשר לכם מרווח לשוחח עם האדם שמלווה אתכם אבל אם במקרה הזדמנתם לכאן לבד- לא נורא. אין מקום מתאים יותר לשבת ולקרוא ספר על כוס קפה, כשהנוף של עמק רפאים משלים את התפאורה. ובמקרה בקרבת בית הקפה יש חנות ספרים יד-שניה עם מחירים שווים לכל נפש (תמיר ספרים, כנפי נשרים 22, ירושלים).
רוזה היא מסעדה בשרית שממוקמת באחד הרחובות שחוצים את עמק רפאים ונחשבת לאחד ממוסדות האוכל האיכותיים ביותר ברחבי העיר. תפריט האוכל של המסעדה מתבסס על היצע ירושלמי מקומי עם מגוון מנות איטלקיות ומקסיקניות "שהשתחלו" למטבח. מומלץ בחום לנסות את הפוקצ'ות שנאפות במקום, את הטורטיות העסיסיות ותפריט היינות הרחב – כל אלה יגרמו לכם לצאת מחויכים לערב הירושלמי אחרי בילוי בלתי נשכח.